ai4bharat/Pralekha huggingface dataset:
আয়ুষ
দেশে আয়ুষ ৬৪-এর বাজারে লভ্যতা বাড়াতে আয়ুষ মন্ত্রক বিভিন্ন উদ্যোগ নিয়েছে
নয়াদিল্লী, ৩ মে, ২০২১
বিগত কয়েক সপ্তাহ ধরে কোভিড-১৯ মহামারীর প্রকোপ বেশি হওয়ায় দেশ জুড়ে জনস্বাস্থ্য জনিত সংকট দেখা দিয়েছে, এই শতাব্দীর মধ্যে যা সর্ববৃহৎ। এই সময়ে আয়ুষ চিকিৎসা পদ্ধতির মাধ্যমে শারীরিক ও মানসিক সমস্যা দূর করতে চিকিৎসকরা বিভিন্ন ওষুধ প্রয়োগ করেছেন।
ভেষজ গুণ সমৃদ্ধ আয়ুষ ৬৪এর কোভিড-১৯এর চিকিৎসায় ব্যবহার করায় উল্লেখযোগ্য ফল পাওয়া গেছে। ১৯৮০ সালে উদ্ভাবিত এই ওষুধ ম্যালেরিয়া চিকিৎসায় ব্যবহৃত হয়। সমস্ত নিয়ম মেনে এটি প্রয়োগ করার পর সিসিআরএএস জানিয়েছে উপসর্গহীন, মৃদু এবং মাঝারি কোভিড সংক্রমণের ক্ষেত্রে এই ওষুধ প্রয়োগ করে ভালো ফল পাওয়া গেছে। বিজ্ঞান ও কারিগরি গবেষণা পরিষদের সঙ্গে যৌথ উদ্যোগে দেশের বিভিন্ন মেডিকেল কলেজে এই ওষুধটি পরীক্ষামূলকভাবে প্রয়োগ করা হয়েছে। বিজ্ঞানীরা দেখেছেন আয়ুষ ৬৪এর মধ্যে ভাইরাস প্রতিরোধী, রোগ প্রতিরোধ ক্ষমতা বৃদ্ধি এবং জ্বর কমার মতো বিভিন্ন উদ্দেশ্য সাধিত হয়। উপসর্গহীন হাল্কা ও মাঝারি কোভিড-১৯ সংক্রমণের জন্য এই ওষুধ ব্যবহার করা যেতে পারে বলে ২৯ এপ্রিল আয়ুষ মন্ত্রক এক সাংবাদিক সম্মেলনে জানিয়েছেন।
আয়ুষ ৬৪-র উৎপাদন বাড়িয়ে দেশজুড়ে এর বন্টন নিশ্চিত করার জন্য মন্ত্রক বিভিন্ন উদ্যোগ নিয়েছে। মানুষ যাতে সহজেই খুব কম সময়ের মধ্যে এই ওষুধটি পায়, তার জন্য সিসিআরএএস এবং ন্যাশনাল রিসার্চ অ্যান্ড ডেভেলপমেন্ট সেন্টার  একটি সমঝোতাপত্র স্বাক্ষর করেছে। এর ফলে বাণিজ্যিকভাবে আয়ুষ ৬৪ বিপুল পরিমাণে উৎপাদন করা হবে। মন্ত্রক ২৭ এপ্রিল আয়ুষ ওষুধের লাইসেন্স দেওয়ার জন্য যুক্ত সমস্ত রাজ্যের সংশ্লিষ্ট কর্তৃপক্ষকে এই বিষয়ে বিস্তারিতভাবে জানিয়েছে।
এই ওষুধের আরো বেশি উৎপাদনের জন্য মন্ত্রক, ওষুধ কোম্পানীগুলিকে উৎপাদন সংক্রান্ত লাইসেন্স নিতে আহ্বান জানিয়েছে। সংশ্লিষ্ট কোম্পানীগুলি সিসিআরএএস এবং এনআরডিসি-র সঙ্গে যোগাযোগ করতে পারে। সিসিআরএএস আয়ুষ ওষুধের উৎপাদন এবং সেগুলি কারিগরি সহায়তা সংশ্লিষ্ট সংস্থাগুলিকে দেবে। এছাড়াও ১৯৪৫ সালের ওষুধ ও প্রশাধনী সামগ্রী আইন অনুসারে রাজ্যগুলি যাতে ওষুধ কোম্পানীগুলিকে দ্রুত ছাড়পত্র দেয় সে বিষয়টিতে গুরুত্ব দেওয়া হয়েছে।
রাজ্য ও কেন্দ্রশাসিত অঞ্চলগুলি জাতীয় আয়ুষ মিশনের আওতায় দেশ জুড়ে এই ওষুধ বন্টনের ক্ষেত্রে উদ্যোগী হবে বলে আশা করা হচ্ছে। আর্য়ুবেদ এবং যোগের ব্যবহার বাড়ানোর জন্য ন্যাশনাল ক্লিনিক্যাল ম্যানেজমেন্ট প্রোটোকল অনুসারে রাজ্য স্বাস্থ্য দপ্তর আয়ুষ ৬৪কে ব্যবহারের জন্য উৎসাহ দেবে।
SC/CB/NS
(Visitor Counter : 178
তথ্যওসম্প্রচারমন্ত্রক
আন্তর্জাতিক চলচ্চিত্র উৎসবে দ্বিতীয় বিশ্বযুদ্ধের প্রেক্ষাপটে নির্মিত ড্যানিশ ছবি ইনটু দ্য ডার্কনেস- স্বর্ণ ময়ূর পুরস্কারে ভূষিত
নতুন দিল্লি, ২৪ জানুয়ারি, ২০২১
দ্বিতীয় বিশ্বযুদ্ধের প্রেক্ষাপটে নির্মিত অ্যান্ডার্স রিফন পরিচালিত ড্যানিশ ছবি- ইনটু দ্য ডার্কনেস এবছর গোয়ায় অনুষ্ঠিত ৫১- তম ভারত আন্তর্জাতিক চলচ্চিত্র উৎসবে স্বর্ণ ময়ূর সম্মানে ভূষিত হয়েছে। স্বর্ণ ময়ূর পুরস্কারের নগদ অর্থ ৪০ লক্ষ টাকা ও শংসাপত্র।
সেরা পরিচালক হিসেবে রৌপ ময়ূর দেওয়া হয়েছে তাইওয়ানের লেখক প্রযোজক ও পরিচালক চেন নিয়েন কো-কে। দ্য সাইলেন্ট ফরেস্ট চলচ্চিত্রের জন্য তাঁকে এই পুরস্কার দেওয়া হয়েছে। এই পুরস্কারের নগদ হিসাবে ১৫ লক্ষ টাকা ও একটি শংসাপত্র দেওয়া হয়েছে।
সেরা অভিনেতা হিসেবে রৌপ ময়ূর পুরস্কারে ভূষিত করা হয়েছে দ্য সাইলেন্ট ফরেস্ট- ছবির ১৭ বছর বয়সী তিজু- চুয়ান- লিউকে। এই পুরস্কারের নগদ হিসাবে ১০ লক্ষ টাকা ও একটি শংসাপত্র দেয়া হয়েছে।
সেরা অভিনেত্রী হিসেবে রৌপ্য ময়ূর পেয়েছেন আই নেভার ক্রাই- ছবির জন্য জোফিয়া স্টাফিয়েজ।
ভারত আন্তর্জাতিক চলচ্চিত্র উৎসবে এবার স্পেশাল জুরি অ্যাওয়ার্ড পেয়েছে বুলগেরিয়ার পরিচালক কামিন কালেভের ছবি- ফেব্রুয়ারি।
এই উৎসবে বিশেষ মেনশন অ্যাওয়ার্ডের জন্য মনোনীত হয়েছেন ভারতীয় পরিচালক কৃপাল কালিতা তাঁর আসামের ছবি ব্রিজ-এর জন্য।
গোয়ায় অনুষ্ঠিত ৫১-তম ভারত আন্তর্জাতিক চলচ্চিত্র উৎসবে সেরা ডেবুট পরিচালকের সম্মান দেওয়া হয়েছে ব্রাজিলিয়ান পরিচালক ক্যাসিও পেরেইরাকে। তার পর্তুগাল ছবি ভ্যালেন্তিনার জন্য এই পুরস্কার দেওয়া হয়েছে।
প্রতিরক্ষামন্ত্রক
মাঝারি পাল্লার ভূমি থেকে আকাশে ক্ষেপণাস্ত্র ব্যবস্থাপনা সেনাবাহিনী সফলভাবে পরীক্ষা করেছে
নয়াদিল্লি, ৩০ মার্চ, ২০২২
ভূমি থেকে আকাশে মাঝারি পাল্লার ক্ষেপণাস্ত্র আরও একবার লক্ষ্যবস্তুতে নিখুঁতভাবে আঘাত হানার বিষয়ে তার ক্ষমতার প্রমাণ দিয়েছে। পরীক্ষার সময় দুটি ক্ষেপণাস্ত্র নির্দিষ্ট লক্ষ্যে সঠিকভাবে আঘাত হানতে সক্ষম হয়। এর ফলে, এই ক্ষেপণাস্ত্রের সঠিক লক্ষ্যভেদ এবং বিশ্বাসযোগ্যতা সম্পর্কে নিশ্চিত হওয়া সম্ভব হল। ওড়িশার চাঁদিপুর উপকূলের ইন্টিগ্রেটেড টেস্ট রেঞ্জে এই ক্ষেপণাস্ত্রের পরীক্ষা চলে। সমুদ্রের ঝোড়ো হাওয়া এবং উঁচু জায়গায় এটি ব্যবহার করলে তা যে নির্দিষ্ট লক্ষ্যে আঘাত হানবে সে বিষয়ে এই পরীক্ষার মাধ্যমে নিশ্চিত হওয়া গেছে।
প্রতিরক্ষা মন্ত্রী শ্রী রাজনাথ সিং এই ক্ষেপণাস্ত্রের সফল পরীক্ষার জন্য প্রতিরক্ষা গবেষণা ও উন্নয়ন সংস্থা, ভারতীয় সেনাবাহিনী এবং যে সংস্থা এই ক্ষেপণাস্ত্রটি তৈরি করেছে, সংশ্লিষ্ট সকলকে ধন্যবাদ জানিয়েছেন।
CG/CB/DM/
(Visitor Counter : 111
বিদ্যুৎমন্ত্রক
এনটিপিসি হাইড্রোজেন জ্বালানী সেল-ভিত্তিক পাইলট প্রকল্পের জন্য ইওআই আহ্বান করেছে
এনটিপিসি-র উৎপাদন ইউনিট চত্বরে পাইলট প্রকল্পগুলি গড়ে তোলা হবে
নয়াদিল্লি, ১৪ জুন, ২০২১
কেন্দ্রীয় বিদ্যুৎ মন্ত্রকের অধীন ভারতের বৃহত্তম সুসংবদ্ধ বিদ্যুৎ উৎপাদন সংস্থা জাতীয় তাপবিদ্যুৎ নিগম  দুই পাইলট প্রকল্প গড়ে তোলার জন্য এক্সপ্রেশন অফ ইন্টারেস্ট  বা আগ্রহপত্র আহ্বান করেছে। এই পাইলট প্রকল্পগুলির একটি হ’ল জ্বালানী সেল-ভিত্তিক ব্যাকআপ পাওয়ার সিস্টেম এবং অন্যটি জ্বালানী সেল-ভিত্তিক মাইক্রোগ্রীড সিস্টেম জাতীয় তাপবিদ্যুৎ উৎপাদন নিগমের বিভিন্ন ইউনিট চত্বরে ইলেক্ট্রোলাইজার পদ্ধতি ব্যবহার করে হাইড্রোজেন উৎপাদন করা হবে। পাইলট বা পরীক্ষামূলক-ভিত্তিতে প্রস্তাবিত এই প্রকল্প দুটি পুরোদমে চালু হলে পরিবেশ-বান্ধব ও পরিশ্রুত জ্বালানী ক্ষেত্রে তাপবিদ্যুৎ নিগমের দূষণমুক্ত জ্বালানী উৎপাদনের পরিকল্পনা আরও সুদৃঢ় হবে। এ ধরনের আরও প্রকল্প গড়ে তুলতে তাপবিদ্যুৎ নিগম বিভিন্ন সংস্থার সঙ্গে সহযোগিতা গড়ে তুলবে এবং উৎপাদিত বিদ্যুতের বাণিজ্যিকীকরণ আরও বাড়ানো হবে।
হাইড্রোজেন উৎপাদন প্রযুক্তি প্রয়োগের ক্ষেত্রে জাতীয় তাপবিদ্যুৎ নিগমের এই উদ্যোগ আরও সুদূরপ্রসারী হবে। ইতিমধ্যেই নিগম বিদ্যুৎ উৎপাদন কেন্দ্রগুলিতে জ্বালানী গ্যাস থেকে কার্বন সংগ্রহ করে মিথানল এবং ইলেক্ট্রোলাইসিস থেকে হাইড্রোজেন উৎপাদনের একটি পাইলট প্রকল্প চালু করেছে। কার্বন কাজে লাগিয়ে এবং গ্রিন হাইড্রোকার্বন সিন্থেসিস প্রক্রিয়ার মাধ্যমে আত্মনির্ভর হয়ে ওঠার লক্ষ্যে হাইড্রোজেন প্রযুক্তি সম্ভাব্য মাধ্যম হয়ে উঠতে পারে।
এই উদ্যোগকে আরও এগিয়ে নিয়ে যেতে জাতীয় তাপবিদ্যুৎ নিগম ব্যাকআপ পাওয়ারের চাহিদা মেটাতে হাইড্রোজেন-ভিত্তিক জ্বালানী সেল ইলেক্ট্রোলাইজার পদ্ধতি ব্যবহারের সম্ভাবনা খতিয়ে দেখছে। বর্তমানে ডিজেল-চালিত পাওয়ার জেনারেটরগুলি থেকে ব্যাকআপ পাওয়ার এবং মাইক্রোগ্রীডের চাহিদা মেটানো হয়। হাইড্রোজেন-ভিত্তিক প্রযুক্তির দ্রুত প্রয়োগ ঘটিয়ে তাপবিদ্যুৎ নিগম এমন এক সমাধানের পথে এগিয়ে চলেছে, যা ডিজেল জেনারেটরের বিকল্প হয়ে উঠবে।
CG/BD/SB
(Visitor Counter : 126
কেন্দ্রীয়মন্ত্রিসভা
কেন্দ্রীয় মন্ত্রিসভা নির্দিষ্ট ঋণ অ্যাকাউন্টে ঋণগ্রহীতাদের ৬ মাসের জন্য চক্রবৃদ্ধি সুদ এবং সরল সুদের মধ্যে পার্থক্যের জন্য এক্স-গ্রেশিয়া প্রদান প্রকল্পে অনুমোদন দিয়েছে
নতুন দিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নির্দিষ্ট ঋণ অ্যাকাউন্টে ঋণগ্রহীতাদের ৬ মাসে চক্রবৃদ্ধি সুদ এবং সরল সুদের মধ্যে পার্থক্যের জন্য এক্স-গ্রেশিয়া প্রকল্পের আওতায় ঋণদানকারী প্রতিষ্ঠানগুলির বকেয়া পাওনা পরিশোধে ৯৭৩.৭৪ কোটি টাকা অনুমোদন দিয়েছে ।
লাভ :
এতে দুর্দশাগ্রস্ত বা সুবিধাবঞ্চিত ঋণগ্রহীতারা ঋণ পরিশোধের জন্য বিলম্বিত ছাড়ের সুবিধা গ্রহণ করেছেন কিনা তা বিবেচনা না করেই ক্ষুদ্র ঋণগ্রহীতাদের এই উদ্ভূত মহামারি পরিস্থিতি থেকে চাপমুক্ত করতে এবং তাদের নিজেদের পায়ে দাঁড়াতে সাহায্য করবে । মন্ত্রিসভার অনুমোদন বাস্তবায়নের জন্য ইতিমধ্যেই নির্দেশিকা জারি করা হয়েছে ।
|
|
ক্রমিক সংখ্যা
|
|
এসবিআই-এর বকেয়া পাওনার জন্য দাবি করার তারিখ
|
|
ঋণদানকারী প্রতিষ্ঠানের সংখ্যা
|
|
সুবিধাভোগীর সংখ্যা
|
|
দাবি করা প্রাপ্ত অর্থে পরিমাণ
|
|
অর্থ মঞ্জুর
|
|
বকেয়া বন্টন
|
|
১
|
|
২৩/৩/২০২১
|
|
১,০১৯
|
|
১৪০৬,৬৩,৯৭৯
|
|
৪,৬২৬.৯৩
|
|
৪,৬২৬.৯৩
|
|
-
|
|
২
|
|
২৩/৭/২০২১ ও ২২/৯/২০২১
|
|
৪৯২
|
|
৪৯৯,০২,১৩৮
|
|
১,৩১৬.৪৯
|
|
৮৭৩.০৭
|
|
৪৪৩.৪২
|
|
৩
|
|
৩০/১১/২০২১
|
|
৩৭৯
|
|
৪০০,০০,০০০
|
|
২১৬.৩২
|
|
০
|
|
২১৬.৩২
|
|
৪
|
|
এসবিআই-এর পুণরায় জমা করেছে
|
|
১০১
|
|
৮৩,৬৩,৯৬৩
|
|
৩১৪
|
|
-
|
|
৩১৪.০০
|
|
মোট
|
|
|
|
১,৬১২
|
|
২৩৮৯,৩০,০৮০
|
|
৬,৪৭৩.৭৪
|
|
৫,৫০০.০০
|
|
৯৭৩.৭৪
প্রেক্ষাপট :
কোভিড-১৯ মহামারির প্রেক্ষাপটে ২০২০ সালের অক্টোবরে নির্দিষ্ট ঋণ অ্যাকাউন্টে ঋণগ্রহীতাদের ৬ মাসের জন্য  চক্রবৃদ্ধি সুদ এবং সরল সুদের মধ্যে পার্থক্যে এক্স-গ্রেশিয়া প্রকল্পের আওতায় ৫,৫০০ কোটি টাকা অনুমোদন করা হয়েছিল । তখন এই প্রকল্পের আওতায় নিম্নলিখিত ঋণগ্রহীতারা সুবিধা পেয়েছিলেন ।
-
অতি ক্ষুদ্র, ক্ষুদ্র ও মাঝারি শিল্পোদ্যোগ সংস্থা ২ কোটি টাকা পর্যন্ত ঋণ পেয়েছিল
-
শিক্ষা ঋণ ২ কোটি টাকা পর্যন্ত দেওয়া হয়েছিল
-
আবাসন ক্ষেত্রে ঋণ দেওয়া হয়েছিল ২ কোটি টাকা পর্যন্ত
-
উপভোক্তাদের পণ্যক্রয় সংক্রান্ত ঋণ ২ কোটি টাকা পর্যন্ত মিলেছিল
-
ক্রেডিট কার্ডের বকেয়া ক্ষেত্রে ছাড় ২ কোটি টাকা পর্যন্ত ছিল
-
২ কোটি টাকা পর্যন্ত যানবাহন ক্রয় সংক্রান্ত ঋণের সুবিধা ছিল
-
পেশাদার ক্ষেত্রে ব্যক্তিগত ঋণের সুবিধা ২ কোটি টাকা পর্যন্ত ছিল
-
২ কোটি টাকা পর্যন্ত উপভোক্তাদের ঋণের সুবিধা ছিল
২০২০-২০২১ অর্থবর্ষে এই প্রকল্পের জন্য ৫৫০০ কোটি টাকার বাজেট বরাদ্দ করা হয় । এই ৫৫০০ কোটি টাকার পুরো অর্থই কেন্দ্রীয় মন্ত্রিসভা অনুমোদন করে ।এমনকি এই প্রকল্পের আওতায় নোডাল এজেন্সি হিসেবে এসবিআই-কে এই অর্থ প্রদান করা হয় ।
এসবিআই জানিয়েছে ঋণপ্রদানকারী প্রতিষ্ঠানগুলি থেকে তারা ৬৪৭৩.৭৪ কোটি টাকা পেয়েছে । এমনকি কেন্দ্রীয় মন্ত্রিসভায় অনুমোদিত ৫৫০০ কোটি টাকাও তারা গ্রহণ করেছে । এখন তারা বাকি ৯৭৩.৭৪ কোটি টাকার জন্য সরকারকে জানিয়েছিল । এবার সেই অর্থ মঞ্জুর হয়েছে।
CG/SS/RAB
(
প্রধানমন্ত্রীরদপ্তর
প্রধানমন্ত্রী কুমারহাটের উল্টোরথ যাত্রার দুর্ঘটনায় শোকপ্রকাশ করেছেন
দুর্ঘটনাগ্রস্তদের জন্য প্রধানমন্ত্রীর ত্রাণ তহবিল থেকে এককালীন অর্থ সাহায্যের ঘোষণা করা হয়েছে
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী ত্রিপুরার কুমারহাটে উল্টোরথ যাত্রার দুর্ঘটনায় জীবনহানিতে গভীর শোকপ্রকাশ করেছেন। প্রধানমন্ত্রীর ত্রাণ তহবিল থেকে দুর্ঘটনাগ্রস্তদের জন্য এককালীন অর্থ সাহায্যের ঘোষণা করা হয়েছে।
একগুচ্ছ ট্যুইটে প্রধানমন্ত্রী বলেছেন;
“কুমারহাটে উল্টোরথ যাত্রার দুর্ঘটনা বেদনাদায়ক। এই ঘটনায় স্বজনহারাদের সমবেদনা জানাই। আহতরা দ্রুত আরোগ্যলাভ করুক। স্থানীয় প্রশাসন দুর্ঘটনাগ্রস্তদের যাবতীয় সম্ভাব্য সহায়তা যোগাচ্ছে : PM @narendramodi”
“ত্রিপুরার এই দুর্ঘটনায় প্রত্যেক নিহতের নিকটাত্মীয়কে প্রধানমন্ত্রীর ত্রাণ তহবিল থেকে এককালীন ২ লক্ষ টাকা এবং আহতদের ৫০ হাজার টাকা করে আর্থিক সাহায্য দেওয়া হবে: PM@narendramodi”
CG/AB/NS
(
প্রধানমন্ত্রীরদপ্তর
বিশিষ্ট স্থপতি ডঃ বি ভি দোশীর প্রয়াণে প্রধানমন্ত্রীর শোক প্রকাশ
নয়াদিল্লি, ২৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী বিশিষ্ট স্থপতি ডঃ বি ভি দোশীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ডঃ বি ভি দোশীজী ছিলেন একজন প্রতিভাবান স্থপতি, যিনি বিভিন্ন প্রতিষ্ঠান গড়ে তুলতে গুরুত্বপূর্ণ ভূমিকা পালন করেছেন। দেশ জুড়ে তাঁর বিভিন্ন স্থাপত্য শৈলী প্রশংসিত হয়েছে – আগামী প্রজন্ম সেগুলি প্রত্যক্ষ করবে। তাঁর প্রয়াণ অত্যন্ত দুঃখজনক। তাঁর পরিবার-পরিজন ও গুণমুগ্ধদের সমবেদনা জানাই। ওঁ শান্তি”!
PG/CB/SB
(
বিজ্ঞানওপ্রযুক্তিমন্ত্রক
প্রধানমন্ত্রী মৎস্য সম্পদ যোজনায় উদ্বুদ্ধ হয়ে এবং নীল বিপ্লব আনার লক্ষ্যে মৎস্য চাষ প্রকল্পে টিডিবি - ডিএসটি
নয়াদিল্লি, ১৮ অগাস্ট, ২০২২
বর্তমানে মৎস্যচাষ প্রাথমিক উৎপাদন ক্ষেত্রে দ্রুত উন্নয়নশীল। দেশের অর্থনৈতিক ও সামগ্রিক উন্নয়নে এ ক্ষেত্রে বিশেষ ভূমিকা রয়েছে। এটিকে ‘সূর্যোদয়ের ক্ষেত্র’ নামে অভিহিত করা হয়। দেশের ২ কোটি ৮০ লক্ষ মৎস্যজীবীর জীবিকা নির্বাহ ও ১ কোটি ৪৫ লক্ষের কাছাকাছি মানুষের কর্মসংস্থানের ক্ষেত্রে এটি শক্তিশালী ইঞ্জিন হিসাবে কাজ করে। দেশের তরুণ উদ্যোগপতিদের এগিয়ে আসার আহ্বান জানায় মৎস্যচাষ ক্ষেত্র। প্রযুক্তির ব্যবহার ও উদ্ভাবনী সমাধানের মাধ্যমে বিভিন্ন চ্যালেঞ্জ মোকাবিলা করে এই ক্ষেত্রকে এগিয়ে নিয়ে যাওয়ার জন্য তরুণ উদ্যোগপতিদের প্রয়োজন।
এই লক্ষ্যে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রধানমন্ত্রী মৎস্য সম্পদ যোজনা পিএমএমএসওয়াই মঞ্জুর করে। এটি ভারতের মৎস্য ক্ষেত্রে নীল বিপ্লব আনতে সহায়ক হবে। এই প্রকল্পের সাহায্যে ২০২৪-২৫ সালের মধ্যে মৎস্য উৎপাদন বাড়িয়ে ২২০ লক্ষ মেট্রিক করার লক্ষ্য নেওয়া হয়েছে। মৎস্য উৎপাদন ক্ষেত্রের সম্ভাবনা খতিয়ে দেখে বিজ্ঞান ও প্রযুক্তি মন্ত্রকের আওতাধীন প্রযুক্তি উন্নয়ন পর্ষদ  ইজারয়েলি প্রযুক্তির সহায়তায় অত্যাধুনিকভাবে তেলাপিয়া চাষের জন্য প্রকল্প গ্রহণ করেছে। তেলাপিয়া হ’ল বিশ্বের সবচেয়ে বেশি উৎপাদনশীল এবং বাণিজ্যিকভাবে সবচেয়ে বেশি লাভজনক মাছের অন্যতম। মৎস্যবিদরা তেলাপিয়াকে জলজ চিকেন নামেও অভিহিত করে থাকেন। ভারতীয় পরিস্থিতির সঙ্গে সামঞ্জস্য রেখে কর্ণাটকের মুধোলে এই মাছ চাষের যে প্রকল্প নেওয়া হয়েছে, সেখানে বছরে ৫০০ টন তেলাপিয়া উৎপাদন করা হবে বলে ঠিক হয়েছে। মৎস্য ক্ষেত্রে প্রত্যক্ষ ও অপ্রত্যক্ষভাবে আগামী ৫ বছরের মধ্যে ৫৫ লক্ষ কাজের সুযোগ সৃষ্টি হবে।
মৎস্য ক্ষেত্রের সম্ভাবনা উপলব্ধি করে প্রযুক্তি উন্নয়ন পর্ষদ এই প্রকল্পের জন্য ৮ কোটি ৪২ লক্ষ টাকা ঋণ সহায়তা দেওয়ার সিদ্ধান্ত নিয়েছে।
PG/PM/SB
(Visitor Counter : 110
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯৭ কোটি ২৩ লক্ষ ছাড়িয়েছে
বর্তমানে সুস্থতার হার ৯৮.০৮ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৯৮১
দেশে সুস্পষ্টভাবে করোনায় আক্রান্তের সংখ্যা ২ লক্ষ ১ হাজার ৬৩২, যা মোট আক্রান্তের ০.৫৯ শতাংশ
সাপ্তাহিক-ভিত্তিতে আক্রান্তের হার ১.৪৪ শতাংশ, যা গত ১১৩ দিন ৩ শতাংশের নীচে
নতুন দিল্লি, ১৬ অক্টোবর, ২০২১
দেশে গত ২৪ ঘন্টায় ৮ লক্ষ ৩৬ হাজার ১১৮টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯৭ কোটি ২৩ লক্ষ ৭৭ হাজার ৪৫।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৫,৭০৩
|
|
দ্বিতীয় ডোজ
|
|
৯০,৬৮,২৩২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৬১,২৭৫
|
|
দ্বিতীয় ডোজ
|
|
১,৫৪,৯০,২৫৩
|
|
১৮-৪৪ বছর বয়সী
|
|
প্রথম ডোজ
|
|
৩৯,১৪,৫১,৮৯১
|
|
দ্বিতীয় ডোজ
|
|
১০,৮৫,৪০,৫০৬
|
|
৪৫-৫৯ বছর বয়সী
|
|
প্রথম ডোজ
|
|
১৬,৭৩,০৪,৫৬৯
|
|
দ্বিতীয় ডোজ
|
|
৮,৫৩,৯৭,১৮২
|
|
৬০ বছরের বেশি বয়সী
|
|
প্রথম ডোজ
|
|
১০,৫৫,২০,৬৯৩
|
|
দ্বিতীয় ডোজ
|
|
৬,০৮,৬৬,৭৪১
|
|
মোট
|
|
৯৭,২৩,৭৭,০৪৫
দেশে গত ২৪ ঘন্টায় করোনা মুক্ত হয়েছেন ১৭ হাজার ৮৬১ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৩ লক্ষ ৯৯ হাজার ৯৬১।
জাতীয় স্তরে সুস্থতার হার বর্তমানে ৯৮.০৮ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১১১ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৯৮১, যা গত ৮ দিন ২০ হাজারের নিচে।
দেশে সুস্পষ্টভাবে আক্রান্তের সংখ্যা বর্তমানে ২ লক্ষ ১ হাজার ৬৩২, যা ২১৮ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৫৯ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৯ লক্ষ ২৩ হাজার ৩টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৮ কোটি ৯৮ লক্ষ ৩৫ হাজার ২৫৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৪৪ শতাংশ, যা গত ১১৩ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৭৩ শতাংশ। দৈনিক-ভিত্তিতে আক্রান্তের হার গত ৪৭ দিন ৩ শতাংশের নীচে এবং ১৩০ দিন ৫ শতাংশের নিচে রয়েছে।
CG/BD/AS/
(Visitor Counter : 149
প্রধানমন্ত্রীরদপ্তর
পশ্চিমবঙ্গে রেল দুর্ঘটনার প্রেক্ষিতে প্রধানমন্ত্রী রেলমন্ত্রীর সঙ্গে কথা বলেছেন এবং পরিস্থিতির বিষয়ে খোঁজখবর নিয়েছেন
নতুনদিল্লি, ১৩ই জানুয়ারী,২০২২
প্রধানমন্ত্রী শ্রী নরেন্দ্র মোদী পশ্চিমবঙ্গে রেল দুর্ঘটনার প্রেক্ষিতে রেলমন্ত্রী শ্রী অশ্বিনী বৈষ্ণবের সঙ্গে কথা বলেছেন এবং পরিস্থিতির বিষয়ে খোঁজখবর নিয়েছেন।
এক ট্যুইট বার্তায় প্রধানমন্ত্রী বলেছেন;
“পশ্চিমবঙ্গে রেল দুর্ঘটনার প্রেক্ষিতে রেলমন্ত্রী শ্রী @AshwiniVaishnaw-এর সঙ্গে কথা বলেছি এবং পরিস্থিতির বিষয়ে খোঁজখবর নিয়েছি। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি।“
(CG/CB/
স্বাস্থ্যওপরিবারকল্যাণমন্ত্রক
দেশে সংক্রমিতদের সুস্থ হয়ে ওঠার হার বাড়ছে : গত ২৪ ঘন্টায় রেকর্ড সংখ্যক ৭৩,৬৪২ জন সুস্থ হয়ে উঠেছেন
নয়াদিল্লী, ৬ সেপ্টেম্বর, ২০২০
দেশে কোভিড সংক্রমিতদের সুস্থ হয়ে ওঠার হার ক্রমশ বৃদ্ধি পাচ্ছে। পর পর ২দিন ৭০ হাজারের বেশি সংক্রমিত সুস্থ হয়ে উঠেছেন। গত ২৪ ঘন্টায় ৭৩,৬৪২ জন কোভিড মুক্ত হয়েছেন। এরা কেউ কেউ হোম আইসোলেশনে ছিলেন আর বাকিদের হাসপাতালে চিকিৎসা হচ্ছিল।
এ পর্যন্ত দেশে মোট ৩১,৮০,৮৬৫ জন সুস্থ হয়ে উঠেছেন। সংক্রমিতরা ক্রমশ বেশি সুস্থ হয়ে ওঠায় ভারতে এই হার ৭৭.৩২ শতাংশ হয়েছে।
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগে প্রচুর পরিমানে নমুনা পরীক্ষা করার ফলে প্রথম স্তরেই সংক্রমিতদের শনাক্ত করা সম্ভব হচ্ছে। এরফলে দ্রুত চিকিৎসার ব্যবস্থা করা যাচ্ছে। কেন্দ্র নতুন দিল্লীর এইমস হাসপাতালের মাধ্যমে দেশের বিভিন্ন কোভিড নির্ধারিত হাসপাতালের আইসিইউ-তে থাকা রোগীদের চিকিৎসার জন্য প্রয়োজনীয় পরামর্শ দিচ্ছে। বিশ্বে ভারতেই সবথেকে কম সংক্রমিত মারা যাচ্ছেন- এই হার ১.৭২ শতাংশ। বর্তমানে ৮,৬২,৩২০ জন সংক্রমিত চিকিৎসাধীন রয়েছেন- যা মোট সংক্রমিতের ২০.৯৬ শতাংশ।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-তেও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(
আবাসনএবংশহরাঞ্চলেরদারিদ্র্যদূরীকরণমন্ত্রক
সরকারি আবাসনস্থল থেকে বেআইনি দখলদারী হঠাতে দ্রুত ব্যবস্থা গ্রহণ
নয়াদিল্লি, ১৭ সেপ্টেম্বর, ২০১৯
সরকারি স্থানে বেআইনি দখলমুক্ত সংশোধনী বিল, ২০১৯ আইনটি সোমবার থেকে কার্যকর হয়েছে। এক বিজ্ঞপ্তি জারির মাধ্যমে এই বিষয়টি জানানো হয়েছে। চলতি বছরে বাজেট অধিবেশনে এই বিলটি পাশ হয়। সরকারি আবাসন-স্থলে যাতে বেআইনি দখল দ্রুত মুক্ত করা যায় এবং আবাসন-স্থলে সঠিক ব্যক্তিরা যাতে থাকতে পারেন, সেই উদ্দেশ্যেই এই বিল আনা হয়েছে। দীর্ঘ দিন ধরেই সরকারি আবাসন-স্থলে বেআইনিভাবে দখল করে রাখার জন্য উপযুক্ত ব্যক্তিরা আবাসন পাচ্ছিলেন না। এই আইন কার্যকর হওয়ার ফলে সমস্যার সমাধান হবে বলে মনে করা হচ্ছে। এই সংশোধনী আইনে তিনদিনের নোটিশে বেআইনি দখলদারদের হাত থেকে সরকারি আবাসন-স্থল খালি করার সংস্থান রয়েছে।
CG/SS/SB
(Visitor Counter : 51
অর্থমন্ত্রক
জল জীবন মিশন  খাতে ২,৮৭,০০০ কোটি টাকা বরাদ্দের ঘোষণা
শহরাঞ্চলে স্বচ্ছ ভারত মিশন প্রকল্পে ১,৪১,৬৭৮ কোটি টাকা বরাদ্দ
নতুন দিল্লি, ১ ফেব্রুয়ারি, ২০২১
আত্মনির্ভর ভারত গঠনের লক্ষ্যে স্বাস্থ্য এবং সুস্থতার প্রতিও এবারের বাজেটে গুরুত্ব আরোপ করা হয়েছে। কেন্দ্রীয় অর্থমন্ত্রী শ্রীমতি নির্মলা সীতারামন আজ সংসদে বাজেট পেশ করে বলেন, বিশ্ব স্বাস্থ্য সংস্থা পরিশোধিত পানীয় জল, নিকাশি ব্যবস্থা, স্বচ্ছ পরিবেশ বজায় রাখার প্রতি গুরুত্ব আরোপ করে আসছে। সেজন্য এবারের বাজেটে এই বিষয়গুলোর ওপর আলোকপাত করা হয়েছে।
জল জীবন মিশন প্রকল্পে শহর অঞ্চলের জন্য বরাদ্দ বাড়ানো হয়েছে। দেশের শহরাঞ্চলের ৪,৩৭৮ টি স্থানীয় সংস্থার জন্য ২.৮৬ কোটি টাকা বরাদ্দ করা হয়েছে।
স্বচ্ছ ভারত মিশন প্রকল্পে শহরাঞ্চলের জন্য বরাদ্দের পরিমান ১,৪১,৬৭৮ কোটি টাকা।পাঁচ বছরের জন্য এই অর্থ বরাদ্দ করা হয়েছে।
বায়ু দূষণ প্রতিরোধে শহর অঞ্চলের ৪২ টি কেন্দ্রের জন্য ২,২১৭ কোটি টাকা বরাদ্দ করা হয়েছে।
CG/ SB
(Visitor Counter : 161
প্রধানমন্ত্রীরদপ্তর
মা দুর্গার চতুর্থ রূপ মা কুষ্মান্ডা’কে প্রধানমন্ত্রীর প্রণাম
নয়াদিল্লি, ২৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী নবরাত্রিতে মা দুর্গার চতুর্থ রূপ মা কুষ্মান্ডার কাছে ভক্তদের জন্য আশীর্বাদ প্রার্থনা করেছেন।
শ্রী মোদী দেবীর একটি স্তোত্র পাঠও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “নবরাত্রিতে আজ মা দুর্গার চতুর্থ রূপের চরণে সহস্র প্রণাম জানাই! মা কুষ্মান্ডার আশীর্বাদ আমাদের সকলের জীবনে সমৃদ্ধি নিয়ে আসুক, সকলের জীবন আনন্দে পরিপূর্ণ হোক – এই প্রার্থনাই করি….”
PG/CB/SB
(
প্রধানমন্ত্রীরদপ্তর
উত্তর প্রদেশের পিলিভিটে দুর্ঘটনায় মৃতদের নিকটাত্মীয়দের জন্য ক্ষতি পূরণ ঘোষণা প্রধানমন্ত্রীর
নয়াদিল্লি, ২৩ জুন, ২০২২
প্রধানমন্ত্রী শ্রী নরেন্দ্র মোদী উত্তর প্রদেশের পিলিভিটে দুর্ঘটনায় মৃতদের নিকটাত্মীয়দের জন্য ক্ষতি পূরণ ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “পিলিভিটে দুর্ঘটনায় মৃতদের নিকটাত্মীয়দের জন্য প্রধানমন্ত্রীর জাতীয় ত্রাণ তহবিল থেকে ২ লক্ষ টাকা ক্ষতি পূরণ ঘোষণা করা হয়েছে। আহতরা প্রত্যেকে পাবেন ৫০ হাজার টাকা করে”।
PG/SC/SB
(
আয়ুষ
জাতীয় ডিজিটাল স্বাস্থ্য মিশনের সঙ্গে সুসংহত কার্যকলাপ বজায় রাখতে আয়ুষ ক্ষেত্রে তথ্য প্রযুক্তির দিক থেকে সাহায্য করে চলেছে 'আয়ুষ গ্রিড প্রকল্প'
নয়াদিল্লী, ২ অক্টোবর, ২০২০
জাতীয় ডিজিটাল স্বাস্থ্য মিশনের সঙ্গে সুসংহত কার্যকলাপ বজায় রাখতে আয়ুষ ক্ষেত্রে তথ্য প্রযুক্তির দিক থেকে সাহায্য করে চলেছে 'আয়ুষ গ্রিড প্রকল্প', জানিয়েছেন কেন্দ্রীয় আয়ুষ মন্ত্রকের সচিব ভি ডি রাজেশ কোটেচে। সম্প্রতি মন্ত্রকের সচিবের নেতৃত্বে এক উচ্চ পর্যায়ের বৈঠক বসে। বৈঠকে আয়ুষ গ্রিড প্রকল্পের সঙ্গে যুক্ত এবং জাতীয় ডিজিটাল স্বাস্থ্য মিশনের প্রতিনিধিরা বিভিন্ন বিষয় নিয়ে পর্যালোচনা করেন। সাধারণ মানুষের স্বাস্থ্যের প্রয়োজনে আয়ুষ মন্ত্রকের বিভিন্ন প্রকল্প রূপায়ণ এবং তার কার্যকারিতা নিয়ে আলোচনা হয়। স্বাস্থ্য ক্ষেত্রে আয়ুষের মূল ধারাকে যুক্ত করার বিষয় ত্বরান্বিত করা নিয়েও মতবিনিময় চলে। আয়ুষ মন্ত্রকের সচিব আয়ুষ গ্রিড প্রকল্পের আওতায় তথ্য প্রযুক্তি ক্ষেত্রে নেওয়া উদ্যোগগুলির বর্তমান অবস্থা বিষয়ে পর্যালোচনা করেন। বিগত ২ বছরে আয়ুষ গ্রিড প্রকল্পটি আয়ুষ ক্ষেত্রে ডিজিটালাইজেশন করা পথে নানান সমস্যার সমাধান করেছে এবং এই প্রকল্প সফলভাবে বাস্তবায়ন হয়েছে।
২০১৮ সালে আয়ুষ মন্ত্রক এই আয়ুষ গ্রিড প্রকল্পের উদ্যোগ নেয়। মূলত আয়ুষ ক্ষেত্রকে তথ্য প্রযুক্তির সঙ্গে সংযুক্ত করে তুলতে এই উদ্যোগ নেওয়া হয়। এর মাধ্যমে সমগ্র আয়ুষ ক্ষেত্রকে ডিজিটালাইজেশন করা এবং স্বাস্থ্য ক্ষেত্রে আমূল পরিবর্তন নিয়ে আসার লক্ষ্য নেওয়া হয়। এরফলে আয়ুষ ক্ষেত্রে গবেষণা, শিক্ষা এবং অন্যান্য স্বাস্থ্যমূলক কর্মসূচি সফলভাবে রূপায়ণ সম্ভবপর হয়েছে। এতে দেশের নাগরিক সহ আয়ুষ ক্ষেত্রে যুক্ত সকল পক্ষেরই উপকার হয়েছে এবং জাতীয় ও আন্তর্জাতিক স্তরে স্বাস্থ্য পরিষেবা ক্ষেত্রে লক্ষ্য অর্জনেও তা সাহায্য করেছে।
এই প্রকল্প বাস্তবায়নে একাধিক পদক্ষেপ গ্রহণ করা হয়েছে। মন্ত্রক আয়ুষ ইউনিটের বাইরে থাকা একাধিক ক্ষেত্রগুলিকে এক ছাতার তলায় নিয়ে এসেছে।আয়ুষ গ্রিডের আওতায় আয়ুষ সঞ্জীবনী মোবাইল অ্যাপ এবং যোগ লোকেটর মোবাইল অ্যাপ তৈরি করা হয়েছে । কোভিড-১৯ মহামারীর মধ্যে মন্ত্রক করোনা সংক্রান্ত বিভিন্ন তথ্য সংগ্রহের পাশাপাশি আয়ুষ ক্ষেত্রে যুক্ত স্বেচ্ছাসেবকদের একত্রিত করার জন্য বিভিন্ন কাজ শুরু করেছে। কোভিড-১৯ সংক্রান্ত একটি ড্যাশবোর্ডও তৈরি করা হয়েছে। আয়ুষ গ্রিডের আওতায় পুনের সি-ডিএসি সহযোগিতায় আয়ুষ পেশার সঙ্গে যুক্ত ব্যক্তিদের জন্য একটি তথ্য প্রযুক্তি ভিত্তিক পাঠক্রম চালু করা হয়েছে। এখানে প্রায় ২০০ জন আয়ুষ পেশাদার প্রশিক্ষণ নিয়েছেন। ২০১৯ সালের পয়লা নভেম্বর সি-ডিএসি-এর সহয়তায় চালু করা টেলি-মেডিসিন কর্মসূচিকে আয়ুষ গ্রিডের আওতায় অন্তর্ভুক্ত করা হয়েছে। লকডাউনের সময় থেকে হোমিওপ্যাথি ও আয়ুর্বেদ সুবিধা মিলছে এখানে। প্রায় ২০ হাজার মানুষ এই পরিষেবার সুযোগ গ্রহণ করেছেন।
আয়ুষ শিক্ষার প্রচারে ‘আয়ুষ নেক্সট’ নামে একটি প্রকল্প চালু করা হয়েছে। খুব শীঘ্রই এটি অনলাইন ভিত্তিক চালু করা হবে বলেও আশা করা হচ্ছে। আয়ুষ গ্রিডের আওতায় স্বাস্থ্য পরিষেবা, শিক্ষা, আয়ুষ গবেষণা, কেন্দ্রীয় সরকার পোষিত প্রকল্প, প্রশিক্ষণ কর্মসূচি, নাগরিক কেন্দ্রিক পরিষেবা, ওষুধের লাইসেন্স প্রদানকারী পোর্টাল ইত্যাদি বিষয়গুলিকে অন্তর্ভুক্ত করা হয়েছে। আশা করা যাচ্ছে এর ফলে আগামী ৩ বছরে দেশের প্রায় ৫০ কোটি নাগরিককে ৮ লক্ষ আয়ুষ চিকিৎসক পরিষেবা প্রদান করতে পারবে।
CG/SS/NS
(Visitor Counter : 174
অর্থমন্ত্রক
জাতীয় পরিকাঠামো ক্ষেত্রে তহবিলের জন্য সরকারের উদ্যোগ
নয়াদিল্লি, ০১ ফেব্রুয়ারি, ২০২১
কেন্দ্রীয় অর্থমন্ত্রী শ্রীমতী নির্মলা সীতারমন আজ সংসদে ২০২১-২২ অর্থবর্ষের কেন্দ্রীয় বাজেট পেশ করার সময় জাতীয় পরিকাঠামো ক্ষেত্রে  লক্ষ্য পূরণে ৩টি পদক্ষেপ গ্রহণের কথা ঘোষণা করেছেন : ১) প্রাতিষ্ঠানিক কাঠামো গড়ে তোলা, ২) বিভিন্ন সম্পদের আর্থিক মূল্যায়নের ওপর গুরুত্ব আরোপ, এবং ৩) কেন্দ্রীয় ও রাজ্য বাজেটে এই খাতে অর্থ সংস্থান বৃদ্ধি।
অর্থমন্ত্রী ২০১৯ সালের ডিসেম্বরে এনআইপি-র সূচনা করেছিলেন। সেই সময় ৬ হাজার ৮৩৫টি প্রকল্প এর আওতায় ছিল। আজ তা বৃদ্ধি পেয়ে ৭ হাজার ৪০০টি প্রকল্প হয়েছে। ইতিমধ্যেই ১.১ লক্ষ কোটি টাকার ২১৭টি প্রকল্পের কাজ শেষ হয়েছে। এবারের বাজেটে ডেভেলপমেন্ট ফিনান্সিয়াল ইন্সটিটিউশনে ২০ হাজার কোটি টাকার আর্থিক সংস্থানের প্রস্তাব করা হয়েছে। মন্ত্রী জানিয়েছেন, এই প্রতিষ্ঠানটি গড়ে তোলার জন্য শীঘ্রই সংসদে বিল আনা হবে। তিন বছরের মেয়াদে কমপক্ষে ৫ লক্ষ কোটি টাকার ব্যবস্থা এই প্রতিষ্ঠান থেকে করা হবে। বিদেশি বিনিয়োগকারীদের আর্থিক সহায়তার জন্য ইনভিট ও রিট – এর মাধ্যমে ব্যবস্থা করা হবে। এর ফলে, পরিকাঠামো ও রিয়েল এস্টেট ক্ষেত্রে তহবিল যোগানের সুবিধা হবে।
কেন্দ্রীয় অর্থমন্ত্রী বিভিন্ন সম্পদের আর্থিক মূল্যায়ন নির্ধারণের জন্য ন্যাশনাল মনিটাইজেশন পাইপ লাইন গঠনের কথা ঘোষণা করেছেন। এর সাহায্যে বিভিন্ন প্রকল্পের অগ্রগতির বিষয়ে যেমন জানা যাবে, পাশাপাশি বিনিয়োগকারীরাও প্রকল্প সম্পর্কে সম্যক ধারণা পাবেন।
দেশ-বিদেশের প্রাতিষ্ঠানিক বিনিয়োগকারীদের আকৃষ্ট করতে জাতীয় মহাসড়ক কর্তৃপক্ষ এবং পিজিসিআইএল একটি করে ইনভিটের দায়িত্ব নেবে। জাতীয় মহাসড়ক কর্তৃপক্ষের ইনভিটে ৫টি সড়কের উন্নয়নের জন্য ৫ হাজার কোটি টাকার সংস্থান করা হবে। এছাড়াও, পিজিসিআইএল – এর ইনভিটের জন্য ৭ হাজার কোটি টাকার ব্যবস্থা করা হবে।
রেলের ডেডিকেটেড ফ্রেইড করিডরের সম্পদের নির্ধারণ করা হবে। এরপর, বিমানবন্দরগুলি পরিচালন ও ব্যবস্থাপনা ক্ষেত্রে উদ্যোগ নেওয়া হবে। অন্যান্য যেসব পরিকাঠামোর আর্থিক মূল্যায়নের বিষয়গুলি বিবেচিত হবে। এর মধ্যে রয়েছে – জাতীয় সড়ক কর্তৃপক্ষের আওতাভুক্ত শুল্ক সড়ক, গেইল, আইওসিএল এবং এইচপিসিএল – এর তেল ও গ্যাস পাইপ লাইন, বিমানবন্দর কর্তৃপক্ষের আওতাধীন দ্বিতীয় ও তৃতীয় পর্যায়ভুক্ত শহরগুলির বিমানবন্দর, রেল পরিকাঠামো, বিভিন্ন রাষ্ট্রায়ত্ত সংস্থার গুদামঘর এবং স্টেডিয়াম।